**Datum**:**23.07.2020.**  **SAOPŠTENJE ZA MEDIJE**

**Besplatna usluga Siguran Net za Dopuna korisnike**

***30 dana gratis bezbjedno surfovanje na m:tel mreži***

Iz kompanije m:tel stižu dobre vijesti za Dopuna korisnike. Svi oni prepaid korisnici koji izvrše aktivaciju jednog od Dopuna tarifnih planova, Dopuna:M, Dopuna:M Net ili Dopuna:L ili kupe tarifnu opciju Internet 1GB/30 dana, imaće mogućnost da aktiviraju uslugu Siguran Net, i to 30 dana besplatno.

Usluga Siguran Net podrazumijeva potpuno bezbjedno surfovanje putem m:tel mobilnog interneta. Mtel na ovaj način nastoji da zaštiti svoje korisnike od internet prevara ili pokušaja prevara, te korisnici zahvaljujući Sigurnom Netu mogu bezbrižnije surfovati Internetom uz dodatni vid zaštite ličnih podataka.

Ova usluga se realizuje u saradnji sa njemačkom kompanijom SecuCloud koja sarađuje sa velikim brojem telekoma u svijetu, a koja je specijalizovana za sigurnost na internetu.

Dovoljno je da samo jedan zlonamjeran sajt dođe do vaših ličnih podataka, pa da vam nanese veliku štetu. Ukoliko ste nepažljivi i nemate dodatnu internet zaštitu, takvi sajtovi mogu da preuzmu vaše profile na društvenim mrežama, mogu da dođu do podataka sa vaših mobilnih telefona, da vam ’ukradu’ novac sa bankarskog računa i sl.

Ova promotivna ponuda vrijedi do 20.10.2020, te ukoliko Dopuna korisnici kompanije m:tel aktiviraju neki od navedenih planova ili tarifnu opciju Internet 1GB/30 dana, putem Vajber aplikacije će im stići promotivna poruka za aktiviranje usluge Siguran Net. Uslugu je potrebno aktivirati sedam dana od primljene poruke.

Usluga Siguran Net ne troši vaš mobilni internet, naprotiv, spriječava generisanje nepotrebnog saobraćaja na aplikacijama vašeg telefona, te vam tako kupljeni gigabajti traju duže.

Ukoliko želite ovu uslugu koristiti i dalje nakon isteka besplatnog perioda od 30 dana, ona će se automatski produžiti ukoliko imate dovoljan iznos novca na računu. Cijena usluge iznosi 1,17 KM za period od 30 dana. A ako poželite da budete nezaštićeni – uslugu možete deaktivirati slanjem besplatnog SMS-a sa ključnom riječi STOPSIGURANNET na kratki pristupni broj 0651177, putem USSD menija „Moj meni“ pozivom koda \*100#, kao i putem mGo aplikacije.

Za više informacija pozovite m:tel Call Centar na 066 10 10 10.